สนง.เขตจตุจักร ดำเนินการแก้ไขแล้วค่ะ
เรียน   เจ้าหน้าที่เพื่อทราบและโปรดพิจารณาดำเนินการแก้ไข  สิ่งที่ส่งมาด้วย : ภาพ สภาพผิวถนนบริเวณปาก ซ.วิภาวดีรังสิต 16/5 ถ.วิภาวดีรังสิต 16 (โชคชัยร่วมมิตร) แขวงจอมพล เขตจตุจักร  กรุงเทพฯ   #พื้นถนนบริเวณนี้ มีลักษณะเป็นหลุมเป็นบ่อ เวลาฝนตกจะมีน้ำท่วมขัง(ตามภาพ) ผิวถนนไม่เรียบเสมอกัน  ทำให้ประชาชนที่สัญจร ไป/มา ไม่ได้รับความสะดวก เสี่ยงอันตรายกับการที่จะเกิดอุบัติเหตุได้ง่าย ด้วย  #ที่นี่มีการปรับปรุงแก้ไขเฉพาะหน้า 2 ครั้งแล้ว แต่ปัจจุบันยังคงเป็นแบบเดิม   #ขอให้หน่วยงานที่เกี่ยวข้องเข้ามาตรวจสอบ เพื่อดำเนินการปรับปรุงแก้ไขให้ดีขึ้น รวมถึงพิจารณาวัสดุอุปกรณ์ที่แข็งแรงทนทาน มาแก้ไขปัญหาบริเวณนี้ให้สามารถใช้งานได้ตามปกติและปลอดภัยต่อส่วนรวมด้วยความขอบคุณยิ่ง🙏
เรียน เจ้าหน้าที่สำนักงานเขตจตุจักร/ฝ่ายที่เกี่ยวข้อง     ขอขอบคุณที่มาแก้ไขปัญหาให้เป็นการเบื้องต้น     แต่เท่าที่สังเกตดูวัสดุที่นำมาเทพื้นดังกล่าว ไม่มีความแข็งแรงทนทาน ใช้งานระยะสั้นเท่านั้น และหากไม่มีวัสดุอื่นมาทดแทนหรือมีความจำเป็นที่จะต้องใช้วัสดุชนิดนี้ทุก ๆครั้ง  ก่อนจะเทวัสดุชนิดนี้ลงที่พื้น ก็อยากให้ หน่วยงานที่ลงพื้นที่ช่วยแซะวัสดุชุดเดิมทิ้งก่อนค่อยเทวัสดุชุดใหม่แทนที่ เนื่องจากการเทวัสดุแบบเดิมมาถมกันมากๆ ผิวถนนยิ่งเป็นสันคลื่น เป็นหลุมเป็นบ่อไม่เสมอกัน ทำให้รถ/ผู้คนที่สัญจรไปมาเสี่ยงที่จะเกิดอันตรายได้เช่นกัน  ขอบคุณมา ณ โอกาสนี้🙏🙏🙏